கேள்வி: பச்சிலைப்பூ - இலக்கியத்தில் பற்றி தகவல் சொல்.
பதில்: 'பசும்பிடி வகுளம் பல்லிணர்க் காயா' என்று கபிலர் (குறிஞ்சிப் பாட்டு. 70) என்று இத்தாவரத்தைக் குறிப்பிடுகிறார். இதில் காணப்படும் 'பசும் பிடி' என்பதற்குப் 'பச்சிலைப்பூ' என்று உரை கூறினார் நச்சினார்க்கினியர். 'பசும்பிடி இளமுகிழ் நெகிழ்ந்த வாய் ஆம்பல்' என்பது பரிபாடல் (19: 75), இதற்குப் பரிமேலழகர் ‘பச்சிலையது இளைய கொழுந்து' என்று உரைகண்டார். :கரும்பார் சோலைப் பெரும்பெயர் கொல்லிப் :பெருவாய் மலரொடு பசும்பிடி மகிழ்ந்து என்றும் பதிற்றுப்பத்து (81:24-25) குறிப்பிடப்படுகிறது. பச்சிலை மரம் தமாலம் பசும்பிடி என்னும் பேரே என்று சூடாமணி நிகண்டு கூறுகிறது.சூடாமணி நிகண்டு : 3 I இது ஒரு மரம் எனவும். பெருவாய் மலர் உடையது எனவும். இதன் கொழுந்து மணமுள்ளது எனவும்தான் அறிய முடிகிறது. இதனைக் கொண்டு இதனுடைய உண்மையான தாவரப் பெயரைக் கணிக்க இயலவில்லை. ஆயினும், இதனைப் பச்சிலை எனக் கொண்டு தமிழ்க் கலைக்களஞ்சியம் இதற்குக் கார்சீனியா ஸாங்தோகைமஸ் என்னும் தாவரப் பெயரைக் குறிப்பிட்டுள்ளது.தமிழ்க் கலைக்களஞ்சியம் : (IV. பக் : 2400) இளஞ்சேரல் இரும்பொறை என்னும் சேர மன்னன் போரில் ஈடுபட்டிருந்த காலத்தில் அவனது கோப்பெருந்தேவி கொல்லிமலை அரண்மனையில் கொடை வழங்கிக்கொண்டிருந்தாள். அப்போது அவள் பெருவாய் மலரையும், பசும்பிடியையும் மென்று மகிழ்ந்துகொண்டிருந்தாள்.பெரும்பெயர்க் கொல்லிப் பெருவாய் மலரொடு பசும்பிடி மகிழ்ந்து – பதிற்றுப்பத்து 81-25 திருப்பரங்குன்றத்தில் பூத்திருந்த மலர்கள் ஒரு பாடலில் கூறப்பட்டுள்ளன.பரிபாடல் 19-75 :ஆம்பல் (நெகிழ்த்த வாழ் ஆம்பல்) :இலவம் (பகைமலர் இலவம்) (பகை = செந்நிறம்) :எருவை நறுந்தோடு :காந்தள் (கைபோல் பூத்த கமழ்குலைக் காந்தள்) :கோங்கம் (பருவம் இல் கோங்கம்) :தோன்றி (உருவம் மிகு தோன்றி) :நறவம் (ஊழ் இணர் நறவம்) :பசும்பிடி இளமுகிழ் :பல்லவம் (நனிநுனி நயவரு சாய்ப்பின் நாறு இணர்ச் சினை போழ்ப் பல்லவம் தீஞ்சுனை உதிர்ப்ப) :வேங்கை (எரியிணர் வேங்கை) இவற்றில் ஒன்று பசும்பிடி.